
ԱՄՓՈՓԱԹԵՐԹ
«ԱՆԿԱԽ ՊԵՏՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ՄԱՍՆԱԿԻՑ ՊԵՏՈՒԹՅՈՒՆՆԵՐԻ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ՄԱՍԻՆ» ՀԱՄԱՁԱՅՆԱԳՐԻ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԱՀԱԳՐԳԻՌ ՄԱՐՄԻՆՆԵՐԻ ԿՈՂՄԻՑ ՆԵՐԿԱՅԱՑՎԱԾ ԿԱՐԾԻՔՆԵՐԻ ԱՌՆՉՈՒԹՅԱՄԲ

	
1. Արտաքին գործերի նախարարություն

	22.01.2026

	
	N 1111/3200-26


	«Անկախ Պետությունների Համագործակցության մասնակից պետությունների արդարադատության նախարարությունների համագործակցության մասին» համաձայնագրի (այսուհետ՝ Համաձայնագիր) կնքումը բխում է ԱՊՀ շրջանակներում իրավական և մարդու իրավունքների ու ազատությունների պաշտպանության ոլորտում փոխադարձ հետաքրքրություն ներկայացնող ուղղություններով համագործակցության զարգացման անհրաժեշտությունից:
Համաձայնագրի կնքմամբ ենթադրվում է Կողմերի իրավասու մարմինների միջև փոխգործակցության արդյունավետության բարձրացում, օրինագծային գործունեության մեթոդական ապահովում, արդարադատության ոլորտում թվային նախագծերի և ներդրված տեխնոլոգիաների մասին տեղեկությունների փոխանակում, իրավական տեղեկատվական-հեռահաղորդակցական համակարգերի զարգացում, բնակչությանն իրավական օգնության կազմակերպում, նորմատիվ իրավական ակտերի ներդաշնակեցմանն առնչվող միջազգային պարտավորությունների և քաղաքացիների իրավական գիտելիքների ավելացմանն ուղղված ծրագրերի իրականացում, փորձի փոխանակում և այլ ուղղություններով աշխատանքներ:
Համաձայնագրի նախագծում ամրագրված է նաև, որ Համաձայնագրի դրույթները չեն շոշափում յուրաքանչյուր Կողմի՝ այլ միջազգային պայմանագրերից բխող իրավունքներն ու պարտավորությունները, որոնց մասնակից է նրա պետությունը։
Հաշվի առնելով վերոգրյալը և «Միջազգային պայմանագրերի մասին» օրենքի 5-րդ հոդվածի դրույթները՝ ՀՀ արտաքին գործերի նախարարությունը նպատակահարմար է գտնում «Անկախ Պետությունների Համագործակցության մասնակից պետությունների արդարադատության նախարարությունների համագործակցության մասին» համաձայնագրի կնքումը: Այն համապատասխանում է ՀՀ վարած արտաքին քաղաքականությանը և ստանձնած միջազգային պարտավորություններին:
	Ընդունվել է
ի գիտություն

























	2. Ֆինանսների նախարարություն
	22.01.2026

	
	N 04/5-2/1165-2026

	«Անկախ Պետությունների Համագործակցության մասնակից պետությունների արդարադատության նախարարությունների համագործակցության մասին» համաձայնագրի նախագծում (այսուհետ՝ Նախագիծ) առկա են դրույթներ, որոնք կարող են հանգեցնել ՀՀ պետական բյուջեի ծախսերի ավելացման (մասնավորապես՝ Նախագծի 3-րդ և 8-րդ հոդվածներում առկա դրույթները):  
Միաժամանակ Նախագծում ՀՀ պետական բյուջեի եկամուտների նվազեցում նախատեսող դրույթներ առկա չեն:

	Չի ընդունվել
Հաշվի առնելով, որ ֆինանսական պարտավորություններ անմիջականորեն առկա չեն, փաթեթը նախատեսվում է ներկայացնել Հանրապետության նախագահի հաստատմանը:

	
3. Պետական գույքի կառավարման կոմիտե
	08.01.2026

	
	N ԴԽ//384-2026

	Հայտնում ենք, որ «Անկախ Պետությունների Համագործակցության մասնակից պետությունների արդարադատության նախարարությունների համագործակցության մասին» հուշագրի նախագծով «Պետական գույքի կառավարման մասին» օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։

	Ընդունվել է ի գիտություն

	
	4. Արդարադատության նախարարություն
	13.10.2026

	
	N/14.0.1/54022-2026

	Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:
Միաժամանակ Նախագծում վավերացման ենթակա դարձնող հիմքեր առկա չեն:

	Ընդունվել է ի գիտություն



